Ritratt: Air Malta .td_uid_2_61e917156dc2e_rand.td-a-rec-img{text-align:left}.td_uid_2_61e917156dc2e_rand.td-a-rec-img img{margin:0 auto 0 0} Is-Segretarju Ġenerali tal-ADPD – The Green Party, Ralph Cassar, qal li l-qagħda attwali tal-Air Malta hija riżultat tal-klijenteliżmu li mxew bih il-Partit Laburista u l-Partit Nazzjonalista tul is-snin. Dan wara li nhar il-Ġimgħa li għaddiet, il-Ministru tal-Finanzi Clyde Caruana ħabbar li se jkunu qegħdin jitnaqqsu l-ħaddiema tal-Air Malta bin-nofs bħala parti mill-pjan ta' ristrutturar biex jonqsu l-ispejjeż tal-kumpanija. Il-ħaddiema tal-Air Malta se jitnaqqsu bin-nofs Cassar żied jgħid li hi tal-mistħija li ċerti nies li qegħdin jitkellmu dwar is-sitwazzjoni tal-Air Malta, kienu fost dawk li kienu parti mill-problema. "Jidher li mill-eżerċizzju li sar mal-10 snin ilu la l-Gvern u lanqas l-Air Malta ma tgħallmu xejn, tant li l-miżuri miftiehma mal-Unjoni Ewropea bħala kundizzjonijiet għal għajnuna mill-istat ftit li xejn twettqu minnhom", Cassar spjega. Fi stqarrija, l-ADPD qal ukoll li filwaqt li r-ristrutturar tal-Air Malta kien bżonjuż, żied jgħid li kemm il-Partit Laburista, kif ukoll il-Partit Nazzjonalista użaw lill-Air Malta għall-gwadann tagħhom. Iċ-Chairperson ta' ADPD, Carmel Cacopardo, qal li hija ħasra li fl-aħħar l-ħaddiema ġarrew u jridu jerġgħu jġorru l-piż tal-abbuż ta' poter li sar matul is-snin. "Huwa wkoll f'loku l-punt li sar mill-Kamra tal-Kummerċ u l-Malta Employers Association li jsir sforz serju biex il-biċċa l-kbira ta' dawk li se jispiċċaw mill-impjieg mal-Air Malta, imorru fis-settur privat. Is-settur pubbliku ma jistgħax jibqa' jitgħabba aktar", Cacopardo saħaq. Intant, aktar kmieni din il-ġimgħa, l-Assoċjazzjoni Maltija tal-Lukandi u r-Ristoranti (MHRA) qalet li r-ristrutturar tal-linja nazzjonali tal-ajru, hu pass fid-direzzjoni t-tajba. L-MHRA qalet ukoll li hija importanti għall-operat tas-settur turistiku li l-Air Malta tibqa' tiffunzjona. Li tkun salvata l-Air Malta hu kruċjali għas-settur turistiku – MHRA Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_61e917156e124_rand.td-a-rec-img{text-align:left}.td_uid_3_61e917156e124_rand.td-a-rec-img img{margin:0 auto 0 0}